Odontolabis gazella

Odontolabis gazella er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor til meget stor (hannen 51-93 millimeter), bred og kraftig, halvmatt svart hjortebille, med gule eller gulbrune dekkvinger. Hannen har stort hode og forstørrede kjever, men formen på disse kan variere mye. Hos denne arten er kjevene forholdsvis korte og kraftige, kan være buede, men er oftere rette, nærmest trekantede, svært kraftige med store, knudrete tenner. Hodet har en liten tann bak fasettøynene. Pronotum er innsnevret bakerst bak en utstående tann. Dekkvingene er halvmatte, gule eller gulbrune med smal, svart sømstripe. Hunnen er bredere og blankere, uten forstørrede kjever, hodet med et rundet utskudd under fasettøynene. Dekkvingene har svart midtfelt og brunrøde sider.

Levevis 
Larvene utvikler seg i råtne trestammer.

Utbredelse 
Arten er utbredt fra Thailand i vest til Java i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis gazella (Fabricius, 1787)
 Odontolabis gazella demoulini Maes, 1981 - Java
 Odontolabis gazella gazella (Fabricius, 1787) - Thailand, Malaysia, Sumatra, Borneo, Filippinene
 Odontolabis gazella inaequalis Kaup, 1868 - Sumatra
 Odontolabis gazella instabilis Möllenkamp, 1904 - Sumatra
 Odontolabis gazella zebui Schenk, 2001

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Dyr formelt beskrevet av Johann Christian Fabricius
Biller formelt beskrevet i 1787
Thailands insekter
Vest-Malaysias insekter
Filippinenes insekter
Sumatras insekter
Borneos insekter
Javas insekter